
A negyedik hatalom kérdésköre

A dolgozat célja a negyedik hatalom fogalma elvont értelmezhetőségének bemu-tatása és alátámasztása, amire hivatkozva egy párhuzamos képet kíván nyújtani a média és az egyház társadalmunkban betöltött szerepéről és kiemelt fontosságáról mind a min-dennapok, mind pedig a politika világában.
A dolgozat Edmund Burke alapgondolatából kiindulva vizsgálja meg az úgyne-vezett „negyedik hatalmi ágat”, összehasonlítva a klasszikus hatalmi ágakkal azt, bemu-tatva a köztük lévő hasonlóságokat, valamint az egyes eltéréseket. Ezt követően meg-vizsgálja a negyedik hatalom sajátosságait a médián, mint annak legjellegzetesebb meg-nyilvánulási formáján keresztül, amelyekből általánosan meghatározza a negyedik hata-lom főbb jellegzetességeit, és bemutatja a negyedik hatalom tágabb értelmezhetőségé-nek lehetőségét.
Mindennek alátámasztására a dolgozat összehasonlítja a(z elsősorban modern kori) médiát, valamint a keresztény egyház európai tevékenységét, amelyeket külön-külön is részletesen tárgyal azok intézményrendszerének fölépítése, az államhoz és a társadalomhoz fűződő viszonya, a történelmi fejlődése, valamint az egymással fönnálló kapcsolatának szemszögéből.
A kutatás eredményeit alapul véve a dolgozat mintegy végső kérdésként fölveti a negyedik hatalom állami szabályozhatóságának nehéz kérdését, megvizsgálja annak erkölcsi, valamint gyakorlati vonatkozásait, és ezek alapján kísérletet tesz a demokrati-kus államrenden belül elképzelhető párhuzamos javaslatok megfogalmazására.



